Anders Tsahkna

Anders Tsahkna (sündinud 21. jaanuaril 1970) on Eesti ärimees ja poliitik.Äriregistri teabesüsteem (vaadatud 22.07.2023).

 Tegevus ettevõtluses ja poliitikas 
Aastatel 1997–2014 oli Tsahkna Reformierakonna liige.

Tsahkna on olnud Tallinna abilinnapea. Hiljem on ta tegutsenud ravimiäris. Ta on käivitanud Keila haiglas hooldusravi ja on sealset hooldekodu haldava sihtasutuse PJV Hooldusravi liige.

2003. aastal süüdistas diagnostikakeskust juhtinud Agu Kivilo Tsahknat korruptsioonis, väites, et Tsahkna olevat mõjutanud teda ostma Philipsi meditsiinitehnikat firmast, mille omanik oli Tsahkna äripartner Jaanus Vool. Tsahkna eitas süüdistusi."Diagnostika-keskuse afäär" Õhtuleht, 12. juuni 2009.

2004. aastal saadeti Tsahkna partei ülesandel Madagaskarile tooma tagasi Tallinna linnavolikogu liiget Matti Martinsoni, et saadaks kokku hääled Tallinna linnapea Edgar Savisaare umbusaldamiseks.

2006. aastal esitas Tsahkna kaitsepolitseile kaebuse, milles süüdistas Kivilot ametialases võltsimises.

2007. ja 2008. aastal võttis Tsahkna oma ettevõtetest välja ligi 600 000 krooni dividende.Karoliina Vasli "Anders Tsahkna määras endale 600 000 krooni dividende" Õhtuleht/Äripäev, 19. juuli 2010.

Märtsist 2008 töötas Tsahkna sotsiaalministri nõunikuna, algul minister Maret Maripuu ja seejärel Hanno Pevkuri ajal. "Kuigi Tsahkna oli ametinimetuse järgi sotsiaalministri nõunik, siis võis teda juba minister Maret Maripuu ajal nimetada "portfellita tervishoiuministriks", kes osales aktiivselt ministeeriumi juhtimises ning oli tervishoiusüsteemi puudutavate oluliste otsuste langetamise juures," kirjutas Õhtuleht Äripäevale viidates."Leht: Tsahknat ei huvitanud arstiabi, vaid rahateenimine?" Õhtuleht, 12. juuni 2009 

2010. aastal aitas Tsahkna Pärnumaa vanuritekeskusel ajada KredExis rahaasju senisesse Hiiu lastehaiglasse 150-kohalise hooldushaigla rajamiseks.Andres Reimer "Anders Tsahkna aitab Hiiule uut vanadekodu rajada" EPL, 10. november 2010

2025. aasta septembris esitas Keila kõige tervemaks linnaks loomise visiooni. 

Süüdistused

 2004. aastal astus Tsahkna Tallinna abilinnapea kohalt tagasi Tallinna diagnostikakeskuse müügi afääri pärast. 2. septembril 2004 toetas linnavolikogu linnavalitsuse otsust kasutada diagnostikakeskuse 66% aktsiate eelisostuõigust ja valmistada ette diagnostikakeskuse müük tervikuna"Kes? Mis? Kus?" 2006, lk. 28. Samas otsustas linnavolikogu moodustada diagnostikakeskuse aktsiate müügi asjaolude selgitamiseks ning abilinnapeade Tsahkna ja Toomas Vitsuti tegevuse hindamiseks ajutise komisjoni. 10. septembril esitas Tsahkna lahkumisavalduse"Kes? Mis? Kus?" 2006, lk. 30. "Koalitsioonipartner on mind rünnanud selle tõttu, et olen jälile saanud diagnostikakeskuses aastate jooksul toimunud kahtlastele tehingutele, mis on toime pandud linnapea erakonnakaaslaste poolt," põhjendas ta oma tagasiastumist."Anders Tsahkna astub abilinnapea kohalt tagasi" ERR/Postimees, 10.09.2004
 10. juunil 2009 ta vahistati ning talle esitati korruptsioonikahtlustus "mõjuvõimuga kauplemises". Järgmisel päeval ta vabastati, kuid talle määrati elukohast lahkumise keeld.Uwe Gnadenteich "Anders Tsahkna pääses vabadusse" Postimees, 11.06.2009 Kriminaalasjaga seoses otsiti läbi ka sotsiaalministeerium.Eve Heinla "Anders Tsahkna tee häärberist arestimajja" Õhtuleht, 12. juuni 2009 Sel ajal olid Tsahknaga seotud ettevõtted IUS Medical Consult (likvideerimisel), Alterkon Invest, Logitek Grupp, Trigon Ehitus, Stepler Ehitus, Benefit Holding, Lavinor Baltic, Balti Radiodiagnostika ning Eesti E-tervise sihtasutus."Tsahkna firmad ja kinnistud" Õhtuleht, 12. juuni 2009

 2010. aastal esitati talle kahtlustus, mille järgi nõudis ta haigekassalt ravikindlustuslepingu sõlmimist oma õemehe Peeter Padriku osalusega Tallinna vähikliinikuga.Merike Tamm "Anders Tsahknat kahtlustatakse pistise nõudmises" Postimees, 29.10.2010Risto Berendson "Tsahkna esitas haigekassale tingimusi õemehe huvides" Postimees, 13.06.2009. Ükski süüdistus peale tervishoiukonsultatsiooni maksustamist puudutava küsimuse kinnitust ei leidnud.

 2014. aastal mõisteti Tsahkna süüdi võltsimises. Sotsiaalministri nõunikuna töötanud Anders Tsahkna mõisteti süüdi KarS § 344 lg 1 ja § 345 lg 1 ning Balti Radiodiagnostika OÜ KarS § 344 lg 2 ja § 345 lg 2 järgi kvalifitseeritavate kuritegude toimepanemises. Tsahkna esitas Balti Radiodiagnostika OÜ juhatuse liikmena teisele äriühingule fiktiivseid arveid tervishoiuteenuste eest. Kuna neid arveid kajastati Balti Radiodiagnostika OÜ raamatupidamises maksuvaba käibena, siis muu hulgas vabanes äriühing nende arvetega kohustusest tasuda käibemaksu. Kohus karistas A. Tsahknat 4 kuu pikkuse tingimisi vangistusega kolmeaastase katseajaga ning Balti Radiodiagnostika OÜ-d rahalise karistusega 5000 eurot.

Isiklikku

Tema poolvend on poliitik Margus Tsahkna ja õde günekoloog Lee Padrik.

2003. aastast oli tema elukaaslane modell Virzinja Kotkas.Nataly Koppel "Anders Tsahkna purjetab abieluranda" Õhtuleht, 8. juuni 2010"Anders Tsahkna abiellus" Elu24, 03.08.2010Kadi Viljak "Anders Tsahkna ja Virzinja Kotkas ei suuda olla hetkegi teineteiseta" Õhtuleht, 31. juuli 2003 Juulis 2010 abiellus ta modellist elukaaslase Annely Rebasega"Kes? Mis? Kus?" 2008, lk. 450, neil on kaks last (2006. ja 2009. aastal sündinud pojad"Anders Tsahkna saab jälle isaks" Elu24/Naisteleht, 28.11.2008).

2008. aastal juhtis Tsahkna Otepääl autot alkoholijoobes olles. Karistuseks tegi ta sada tundi ühiskasulikku tööd."Anders Tsahkna kirev elu" Õhtuleht, 12. juuni 2009

Viited

Välislingid
 Nataly Koppel "Anders Tsahkna purjetab abieluranda" Õhtuleht, 8. juuni 2010
 "Anders Tsahkna saab jälle isaks" Elu24/Naisteleht, 28. november 2008
 Andres Reimer "Anders Tsahkna aitab Hiiule uut vanadekodu rajada" EPL, 10. november 2010
 Uwe Gnadenteich "Anders Tsahkna pääses vabadusse" Postimees, 11. juuni 2009
 Eve Heinla "Anders Tsahkna tee häärberist arestimajja" Õhtuleht, 12. juuni 2009
 "Anders Tsahkna võis olla õemehe juhitava vähikliiniku päästerõngas" Äripäev, 15. juuni 2009
 Marek Kuul "Anders Tsahknat kahtlustatakse pistisevõtus" ERR, 29. oktoober 2010
 Urmas Jaagant "Anders Tsahkna peeti mõjuvõimuga kauplemises kahtlustatavana kinni" EPL, 10. juuni 2009
 Anders Tsahkna astub kohtu ette veebruaris, ERR, 3. august 2011
 Tsahkna süüdistus: omakasust ajendatud nõu ministrile ja 2,4 miljonit altkäemaksu Postimees, 2. veebruar 2012

Kategooria:Eesti ettevõtjad
Kategooria:Eesti Reformierakonna poliitikud
Kategooria:Sündinud 1970